wannaphong/clean_thaiwikipedia huggingface dataset:
# เอล ชาโว แอนิมาโด
เอล ชาโว แอนิมาโด (หรือ El Chavo, la serie animada) เป็นการ์ตูนทีวีแอนิเมชันของประเทศเม็กซิโก ออกอากาศทางช่องเอลซิงโกและลัสเอสเตรยัส สร้างโดย โรแบร์โต โกเมซ โบลัญโญส ฉายตอนแรกเมื่อวันที่ 21 ตุลาคม ค.ศ. 2549 ถึงวันที่ 6 มิถุนายน ค.ศ. 2557 ซีรีส์นี้ไม่เคยฉายในประเทศไทย

 ตัวละครและเสียงพากย์ 

 เฮซุส กุซมานรับบทเอล ชาโว (El Chavo)
 เซบาสเตียน ลาปูร์รับบทกีโก้ (Quico)
 มาริโอ้ คาสทาเนด้ารับบทดอน รามอน (Don Ramón) โนโน (Ñoño)
 เอริก้า เอ็ดเวิร์ดส์รับบทโดน่า ฟลอรินด้า (Doña Florinda), ลาโปปิส (La Popis)
 ฮวน คาร์ลอส ติโนโก (ซีซัน 1-2) และมอยเซ่ ซัวเรซ อัลดาน่า (ซีซัน 3-7) รับบทศาสตราจารย์จิระฟาเลส (Professor Jirafales)
 เอริกา มิเรเลสรับบท โดน่า โคลทิลเด้ (Doña Clotilde/La Bruja del 71)
 วิคเตอร์ เดลกาโด (ซีซัน 1-5) และเซบาสเตียน ลาปูร์ (ซีซัน 6-7) รับบทคุณบาร์ริกา (Señor Barriga)
 แม็กกี้ เวร่ารับบทแพตตี้ (Patty)
 เลโอนาร์โด การ์เซีย (ซีซัน 1-5) และเฮกเตอร์ มิแรนด้า (ซีซัน 6-7) รับบทไฮมิโตะบุรุษไปรษณีย์
 จูเลียตต้า ริเวร่ารับบทกลอเรีย (Gloria)

 แหล่งข้อมูลอื่น
# เอล ชาโว เดล โอโช
เอล ชาโว เดล โอโช  เป็นซีรีส์โทรทัศน์แนวตลกของเม็กซิโก ที่สร้างโดย โรแบร์โต โกเมซ โบลัญโญส โดยออกอากาศทางช่องเอลนูเอเบและลัสเอสเตรยัส ในวันที่ 26 กุมภาพันธ์ พ.ศ. 2516 และจบลงในวันที่ 7 มกราคม พ.ศ. 2523

 นักแสดง 

 โรแบร์โต โกเมซ โบลัญโญส รับบท เอล ชาโว เดล โอโช (El Chavo del Ocho)
 คาร์ลอส วิลลากราน รับบท กีโก้ (Quico)
 María Antonieta de las Nieves รับบท La Chilindrina และ Doña Nieves
 Ramón Valdés รับบท Don Ramón
 Florinda Meza รับบท Doña Florinda และ Popis
 Rubén Aguirre รับบท Profesor Jirafales
 Édgar Vivar รับบท Señor Barriga และ Ñoño
 Angelines Fernández รับบท Doña Clotilde "La bruja del 71"
 Horacio Gómez Bolaños รับบท Godínez
 Raúl Padilla รับบท Jaimito "El Cartero"
# สิทธิมนุษยชนในประเทศรัสเซีย
สิทธิมนุษยชนในประเทศรัสเซีย มักถูกวิพากษ์วิจารณ์จากองค์กรระหว่างประเทศและสื่ออิสระในประเทศ การละเมิดที่อ้างถึงบ่อยที่สุดบางส่วน มีได้แก่ การเสียชีวิตขณะถูกควบคุมตัว การใช้การทรมานอย่างกว้างขวางและเป็นระบบโดยกองกำลังรักษาความปลอดภัยและผู้คุม พิธีซ้อม (ที่รู้จักกันในชื่อ dedevshchina แปลว่า "ช่วงสมัยของคุณปู่") ในกองทัพรัสเซีย การละเมิดสิทธิเด็กในวงกว้าง ความรุนแรงและการเลือกปฏิบัติต่อชนกลุ่มน้อย และการสังหารนักข่าว (As of 9 July 2009).

ในฐานะที่เป็นรัฐสืบทอดของสหภาพโซเวียต สหพันธรัฐรัสเซียยังคงผูกพันในข้อตกลงด้านสิทธิมนุษยชนแบบเดียวกันกับที่ลงนามและให้สัตยาบันโดยรัฐสืบทอดก่อนหน้านี้ เช่น กติการะหว่างประเทศว่าด้วยสิทธิพลเมืองและสิทธิทางการเมือง ตลอดจนสิทธิทางเศรษฐกิจ สังคม และวัฒนธรรมRatified, respectively, in 1973 and 1975 by the USSR. Although a Soviet lawyer helped to draft the UN's Universal Declaration of Human Rights (198), the Communist bloc abstained as a whole from that voluntary affirmation, see A Chronicle of Current Events, "International Agreements" . ในช่วงปลายคริสต์ทศวรรษ 1990 รัสเซียยังได้ให้สัตยาบันอนุสัญญายุโรปว่าด้วยสิทธิมนุษยชน (โดยมีข้อจำกัด) และตั้งแต่ ค.ศ. 1998 เป็นต้นมา ศาลสิทธิมนุษยชนแห่งยุโรปในสทราซบูร์ก็กลายเป็นศาลอุทธรณ์สุดท้ายสำหรับพลเมืองรัสเซียจากระบบยุติธรรมระดับชาติของตน ตามบทที่ 1 มาตรา 15 ของรัฐธรรมนูญ ค.ศ. 1993 รูปลักษณ์ของกฎหมายระหว่างประเทศเหล่านี้มีความสำคัญเหนือกว่ากฎหมายของรัฐบาลกลางแห่งชาติรัฐธรรมนูญแห่งสหพันธรัฐรัสเซียไม่ควรสับสนกับกฎหมายระดับชาติ อย่างไรก็ตาม ตั้งแต่สมัยที่ 2 ของประธานาธิบดีวลาดีมีร์ ปูติน (ค.ศ. 2004-2008) เป็นต้นมา มีรายงานการละเมิดสิทธิมนุษยชนเพิ่มมากขึ้น

นับตั้งแต่การเลือกตั้งสภาดูมารัฐใน ค.ศ. 2011 และปูตินกลับมาเป็นประธานาธิบดีอีกครั้งในฤดูใบไม้ผลิ ค.ศ. 2012 ได้มีการโจมตีทางกฎหมายเกี่ยวกับสิทธิระหว่างประเทศและสิทธิตามรัฐธรรมนูญหลายประการ เช่น มาตรา 20 (เสรีภาพในการชุมนุมและการสมาคม) ของปฏิญญาสากลว่าด้วยสิทธิมนุษยชน ซึ่งมีอยู่ในมาตรา 30 และ 31 ของรัฐธรรมนูญแห่งสหพันธรัฐรัสเซีย (ค.ศ. 1993) กฎหมายได้รับการอนุมัติในเดือนธันวาคม 2015 ซึ่งให้สิทธิ์ศาลรัฐธรรมนูญในการตัดสินใจว่ารัสเซียสามารถบังคับใช้หรือเพิกเฉยต่อมติจากหน่วยงานระหว่างรัฐบาล เช่น ศาลสิทธิมนุษยชนแห่งยุโรปได้หรือไม่

ในฐานะอดีตสมาชิกของสภายุโรปและผู้ลงนามในอนุสัญญายุโรปว่าด้วยสิทธิมนุษยชน รัสเซียมีพันธกรณีระหว่างประเทศที่เกี่ยวข้องกับประเด็นสิทธิมนุษยชนConvention for the Protection of Human Rights and Fundamental Freedoms. CoE.int. Retrieved on 25 September 2015. ในบทนำของรายงานสถานการณ์ในรัสเซียใน ค.ศ. 2004 กรรมาธิการสิทธิมนุษยชนแห่งสภายุโรประบุว่า "ความเปลี่ยนแปลงครั้งใหญ่นับตั้งแต่การล่มสลายของสหภาพโซเวียตไม่อาจปฏิเสธได้"
 หมายเหตุ
# วัดสมานมิตร (จังหวัดนครราชสีมา)
วัดสมานมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองงูเหลือม อำเภอเฉลิมพระเกียรติ จังหวัดนครราชสีมา  มีเนื้อที่ 23 ไร่ 2 งาน 30 ตารางวา ปัจจุบันมีพระครูโอภาสศีลคุณ (หลวงพ่อไสว) เป็นเจ้าอาวาสวัดสมานมิตร และ พระปลัดจรูญ โกสโล เป็นรองเจ้าอาวาส

วัดสมานมิตรเดิมเรียกว่า วัดเสม็ด  ตามชื่อของหมู่บ้านและมีต้นเสม็ดขึ้นอยู่ทางทิศตะวันตกของวัดจำนวนมาก ต่อมาเปลี่ยนชื่อมาเป็น "วัดสมานมิตร" เนื่องจากวัดนี้เป็นศูนย์รวมแรงศรัทธาของชาวบ้านเสม็ดและชาวบ้านโพธิ์น้อยที่มักจะมาทำบุญร่วมกัน แสดงถึงความสมานฉันท์ของชาวบ้านทั้งสองหมู่บ้าน ได้รับพระราชทานวิสุงคามสีมา เมื่อวันที่ 5 ธันวาคม พ.ศ. 2439 ได้รับพระราชทานวิสุงคามสีมาครั้งหลังเมื่อวันที่ 29 มิถุนายน พ.ศ. 2559

อาคารเสนาสนะที่สำคัญ ได้แก่ อุโบสถหลังใหม่ ภายในประดิษฐานพระพุทธชินราช (จำลอง) นอกจากนี้ใต้ฐานของอุโบสถยังเป็นที่สำหรับการทำพิธีลอดโบสถ์ และเป็นที่ประดิษฐานพระพุทธรูปหลวงพ่อโสธรจำลอง พระแก้วมรกตจำลอง และพระประจำวันเกิด ส่วนอุโบสถเก่า ภายในมีรูปหล่อหลวงพ่ออ๊อด โอภาโส อดีตเจ้าอาวาสวัดสมานมิตร หลวงพ่อดีวัดหนองจอก และหลวงพ่อจำลอง สิริภทฺโธวัดหนองจอก หลวงปู่ใหญ่เฉลิมพระเกียรติ เป็นพระพุทธรูปสมเด็จองค์ปฐมองค์แรกที่ใหญ่ที่สุดในอำเภอเฉลิมพระเกียรติสร้างเพื่อเทิดพระเกียรติในพระบาทสมเด็จพระมหาภูมิพลอดุลยเดชมหาราช บรมนาถบพิตร ขณะทรงครองราชย์ ครบ 70 พรรษา
# ฮิวโก เอคิไท
ฮิวโก เอคิไท (เกิด 20 มิถุนายน ค.ศ. 2002) เป็นนักฟุตบอลอาชีพชาวฝรั่งเศสเชื้อสายแคเมอรูน ปัจจุบันเล่นในตำแหน่งกองหน้าให้กับ ปารีแซ็ง-แฌร์แม็ง ในลีกเอิง โดยยืมตัวมาจากแร็งส์

 อาชีพ 
เมื่อวันอาทิตย์ที่ 12 กรกฎาคม ค.ศ. 2020 เอคิไทได้เซ็นสัญญาอาชีพฉบับแรกกับแร็งส์Premier contrat pro pour Hugo Ekitike ! เขาเปิดตัวกับทีมชุดใหญ่ในลีกเอิงในนัดที่แพ้ให้กับลอริยองต์ 3-1 เมื่อวันเสาร์ที่ 17 ตุลาคมปีเดียวกัน ในวันศุกร์ที่ 29 มกราคม ค.ศ. 2021 เอคิไท ได้ย้ายไปเล่นให้กับสโมสร Vejle Boldklub ใน ซูเปอร์ลีกา ของเดนมาร์กด้วยสัญญายืมตัวจนจบฤดูกาล

เมื่อวันที่ 26 กันยายน ค.ศ. 2021 เขาทำประตูที่ 2 และ 3 ให้กับแร็งส์ในการเอาชนะน็องต์ 3-1 ในฐานะผู้เล่นสำรองSimon scores as Nantes lose to Ekitike's Reims ในเดือนมกราคม ค.ศ. 2022 หรือช่วงตลาดซื้อขายหน้าหนาว เอคิไท ปฏิเสธการย้ายไปยัง นิวคาสเซิลยูไนเต็ด ประธานสโมสรแร็งส์กล่าวว่า "ยังมีประวัติศาสตร์ที่จะเขียนร่วมกัน"Hugo Ekitike: Newcastle move for Reims forward off as Jesse Lingard deal also falls through

 ปารีแซ็ง-แฌร์แม็ง 
เมื่อวันที่ 16 กรกฎาคม ค.ศ. 2022 ปารีแซ็ง-แฌร์แม็ง ประกาศเซ็นสัญญายืมตัว เอคิไท แบบยืมตัวตลอดฤดูกาล พร้อมออปชั่นซื้อขาดในราคา 35 ล้านยูโร พร้อมโบนัส ตามแหล่งที่มาหลายแหล่ง ตัวเลือกการซื้อในข้อตกลงถือเป็นข้อบังคับ

 ระดับทีมชาติ 
เอคิไท เกิดในฝรั่งเศสโดยมีพ่อเป็นชาวแคเมอรูนและแม่เป็นชาวฝรั่งเศส โดยเขาติดทีมชาติฝรั่งเศสรุ่นอายุไม่เกิน 20 ปี
# วัดหัวสะพาน (จังหวัดนครราชสีมา)
วัดหัวสะพาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครราชสีมา จังหวัดนครราชสีมา อาณาเขตทิศเหนือ จรดสถานีรถไฟชุมทางถนนจิระ ด้านทิศใต้ จรดหัวทะเล หัวหนองบัว และหัวหนองปรือ ด้านทิศตะวันออก ติดทุ่งทะเล ด้านทิศตะวันตก จรดวัดหลวงตาหินและวัดหลวงตาขาว ซึ่งอยู่ในพื้นที่ติดกัน 

วัดหัวสะพานตั้งวัดเมื่อวันที่ 15 กรกฎาคม พ.ศ. 2374 ซึ่งชาวบ้านหัวสะพานและสัตบุรุษผู้มีจิตศรัทธาได้ร่วมกันก่อขึ้น วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2502

อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ หอกลอง หอระฆัง ศาลาบำเพ็ญกุศล และฌาปนสถาน ภายในวัดมีสำนักงานพระพุทธศาสนาจังหวัดนครราชสีมา เมื่อจากพื้นที่ตรงนี้เป็นที่ราบสูง หรือ ที่โนน จึงเรียกว่า โนนแสนสุขและที่ได้ชื่อว่า หัวสะพาน เพราะว่า ในสมัยก่อนโนนฝั่งด้านหน้าสถานีรถไฟจิระ คือฝั่งศาลากลางจังหวัดนครราชสีมา 

รายนามเจ้าอาวาส
 พระพูน
 พระน้อย
 พระดำ
 พระโล่ห์ สีลวิสุทฺโธ
 พระครูสิริอรุโณภาส
 พระครูสิริอรุโณภาส อรุณ โอภาโส
# ภาคิน สมมิตรธนกุล
ภาคิน สมมิตรธนกุล หรือ ภาคิน สมมิตร เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อครั้งแรก เมื่อปี 2544 สังกัดพรรคไทยรักไทย เคยสังกัดพรรคพลังประชารัฐ ปัจจุบันสังกัดพรรครวมไทยสร้างชาติ เปิดรายชื่อสมาชิกพรรครวมไทยสร้างชาติภาคินเป็นหนึ่งในกรรมการวาระเริ่มแรกของมูลนิธิบ้านเลขที่ 111ประกาศนายทะเบียนมูลนิธิกรุงเทพมหานคร เรื่อง จดทะเบียนจัดตั้ง “มูลนิธิ ๑๑๑ ไทยรักไทย” และเป็นประธานกรรมการบริหารบริษัท อยุธยาพลังงานสะอาด จำกัด ผู้บุกเบิกพลังงานทดแทนในยุคแรกของประเทศไทย"ภาคิน สมมิตรธนกุล " ส.ส.ใหม่ พปชร.แทน วิเชียร รายงานตัวสภาฯAYUTTHAYA CLEAN ENERGY CO.,LTD.

 ประวัติ 
ภาคิน สมมิตรธนกุล หรือ ภาคิน สมมิตร เกิดเมื่อวันที่ 6 เมษายน พ.ศ. 2505 สำเร็จการศึกษารัฐศาสตรมหาบัณฑิต (การปกครอง) จากมหาวิทยาลัยธรรมศาสตร์ และปรัชญาดุษฎีบัณฑิต (รัฐประศาสนศาสตร์) จากมหาวิทยาลัยบูรพา

 การทำงาน 
ภาคิน เริ่มงานการเมืองกับพรรคไทยรักไทย โดยการลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 76 ได้เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง ซึ่งนายพงษ์ศักดิ์ รักตพงศ์ไพศาล ลาออกเมื่อวันที่ 3 เมษายน พ.ศ. 2546 ต่อมาในปี 2550 เขาถูกตัดสิทธิ์ทางการเมืองเป็นเวลา 5 ปี จากการเป็นกรรมการบริหารพรรคไทยรักไทย ซึ่งถูกตุลาการรัฐธรรมนูญวินิจฉัยให้ยุบพรรคทรท.ตายยกเข่ง! สั่งยุบพรรค-ตัดสิทธิ กก.บห.5 ปี 111 คน  30 พฤษภาคม 2550สั่งยุบพรรคไทยรักไทย ตัดสิทธิ์ กก.บริหารพรรค 111 คน  30 พฤษภาคม 2550

ภาคิน ย้ายไปร่วมงานกับพรรคพลังประชารัฐ ในกลุ่มของ ร.อ.ธรรมนัส  พรหมเผ่า และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในปี 2562 ลำดับที่ 26 แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงแรงงาน จนถึงเดือนกันยายน พ.ศ. 2563ภาคิน สมมิตรธนกุล นั่ง ส.ส.บัญชีรายชื่อ พปชร. กระทั่งในเดือนเมษายน พ.ศ. 2565 นายวิเชียร ชวลิต ส.ส.แบบบัญชีรายชื่อ ขอลาออกจากตำแหน่ง ภาคินจึงได้เลื่อนขึ้นมาดำรงตำแหน่งแทน ต่อมาเขาได้ยื่นหนังสือลาออกในเดือนกุมภาพันธ์ของปีเดียวกัน

 สมาชิกสภาผู้แทนราษฎร 
ภาคิน สมมิตรธนกุล ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ (เลื่อนแทน)

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๗๗, ๒๖ พฤศจิกายน ๒๕๔๗
# ตำบลห้วยยาง (อำเภอบัวใหญ่)
ห้วยยาง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยยาง ตั้งอยู่ห่างจากอำเภอบัวใหญ่ประมาณ 15 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลขุนทอง (อำเภอบัวใหญ่)
 ทิศใต้ ติดต่อกับ ตำบลหนองบัวสะอาด และตำบลหนองแจ้งใหญ่ (อำเภอบัวใหญ่)
 ทิศตะวันออก ติดต่อกับ ตำบลด่านช้าง (อำเภอบัวใหญ่)
 ทิศตะวันตก ติดต่อกับ ตำบลบึงพะไล (อำเภอแก้งสนามนาง)

 การปกครอง 
ตำบลห้วยยาง แบ่งการปกครองออกเป็น 12 หมู่บ้าน คือ

 หมู่ที่ 1 ด่านช้าง
 หมู่ที่ 2 ดอนกระชาย
 หมู่ที่ 3 ห้วยยาง
 หมู่ที่ 4 ขามเตี้ย
 หมู่ที่ 5 ห้วยคร้อ
 หมู่ที่ 6 ดงบัง
 หมู่ที่ 7 เก่างิ้ว
 หมู่ที่ 8 บุไทย
 หมู่ที่ 9 หนองหญ้าปล้อง
 หมู่ที่ 10 สระไผ่
 หมู่ที่ 11 ดงสว่าง
 หมู่ที่ 12 หนองไผ่งาม

 สถานที่สำคัญ 
 การศึกษา 
 ศูนย์พัฒนาเด็กเล็ก 2 แห่ง
 ศูนย์พัฒนาเด็กเล็กบ้านขามเตี้ย
 ศูนย์พัฒนาเด็กเล็กบ้านดงบัง
 โรงเรียน
 โรงเรียนขามเตี้ยพิทยาคม
 โรงเรียนบ้านดงบัง
 โรงเรียนบ้านด่านช้าง
 โรงเรียนบ้านห้วยยาง
 โรงเรียนวัดบ้านเก่างิ้ว

 การสาธารณสุข
 โรงพยาบาลส่งเสริมสุขภาพตำบล ดงบัง

 การศาสนา
 วัด/สำนักสงฆ์
 วัดเก่างิ้ว 
 วัดขามเตี้ย 
 วัดด่านช้าง 
 วัดบ้านดงบัง
 วัดบ้านห้วยยาง
 วัดหนองหญ้าปล้อง
 วัดห้วยคร้อ
 ศริสจักร 1 แห่ง
# ตำบลเสมาใหญ่
เสมาใหญ่ เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเสมาใหญ่ ตั้งอยู่ห่างจากอำเภอบัวใหญ่ประมาณ 12 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลบัวใหญ่ (อำเภอบัวใหญ่)
 ทิศใต้ ติดต่อกับ ตำบลคูขาด (อำเภอคง)
 ทิศตะวันออก ติดต่อกับ ตำบลดอนตะหนิน และตำบลกุดจอก (อำเภอบัวใหญ่)
 ทิศตะวันตก ติดต่อกับ ตำบลโนนทองหลาง (อำเภอบัวใหญ่)

 การปกครอง 
ตำบลเสมาใหญ่ แบ่งการปกครองออกเป็น 11 หมู่บ้าน คือ

 หมู่ที่ 1 เสมาใหญ่
 หมู่ที่ 2 หญ้าคา
 หมู่ที่ 3 นา
 หมู่ที่ 4 ดอนบก
 หมู่ที่ 5 หนองแจ้งน้อย
 หมู่ที่ 6 ติ้ว
 หมู่ที่ 7 หนองหัวช้าง
 หมู่ที่ 8 โนนใหญ่
 หมู่ที่ 9 ไร่อ้อย
 หมู่ที่ 10 โนนสีสุก
 หมู่ที่ 11 แจ้งสว่าง

 สถานที่สำคัญ 
 การศึกษา 
 โรงเรียน
 โรงเรียนบ้านนาดอนบก
 โรงเรียนบ้านเสมา
 โรงเรียนบ้านหนองแจ้งน้อย
 โรงเรียนวัดบ้านหนองหัวช้าง

 การสาธารณสุข
 โรงพยาบาลส่งเสริมสุขภาพตำบล หนองแจ้งน้อย

 การศาสนา
 วัด/สำนักสงฆ์
 วัดจันทรังษีมุณีวงศ์
 วัดมงคลหัตถีสันติวาส
 วัดราษฏร์ประดิษฐ์
 วัดอินแปลงแสงสว่าง
# ตำบลดอนตะหนิน
ดอนตะหนิน เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนตะหนิน ตั้งอยู่ห่างจากอำเภอบัวใหญ่ประมาณ 14 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลเสมาใหญ่ (อำเภอบัวใหญ่)
 ทิศใต้ ติดต่อกับ ตำบลโนนตาเถร (อำเภอโนนแดง)
 ทิศตะวันออก ติดต่อกับ ตำบลโนนประดู่ (อำเภอสีดา)
 ทิศตะวันตก ติดต่อกับ ตำบลคูขาด (อำเภอคง)

 การปกครอง 
ตำบลดอนตะหนิน แบ่งการปกครองออกเป็น 13 หมู่บ้าน คือ

 หมู่ที่ 1 ทองหลางน้อย
 หมู่ที่ 2 ศรีรักษา
 หมู่ที่ 3 น้ำบ่า
 หมู่ที่ 4 กู่
 หมู่ที่ 5 ดอนตะหนิน
 หมู่ที่ 6 ดอนกุดตะโพธิ์
 หมู่ที่ 7 ดอนรี
 หมู่ที่ 8 กระเบื้อง
 หมู่ที่ 9 โนนนางาม
 หมู่ที่ 10 โคกน้อย
 หมู่ที่ 11 โคกสะอาด
 หมู่ที่ 12 กรวย
 หมู่ที่ 13 เกาะ

 สถานที่สำคัญ 
 การศึกษา 
 ศูนย์พัฒนาเด็กเล็ก
 ศูนย์พัฒนาเด็กเล็ก บ้านทองหลางน้อย
 โรงเรียน
 โรงเรียนบ้านทองหลางน้อย
 โรงเรียนบ้านกู่
 โรงเรียนบ้านกระเบื้อง
 โรงเรียนบ้านโคกน้อย

 การสาธารณสุข
 โรงพยาบาลส่งเสริมสุขภาพตำบล ทองหลางน้อย

 การศาสนา
 วัด/สำนักสงฆ์
 วัดศรีสุภณ (บ้านทองหลางน้อย)
 วัดศรีจันทร์เจริญธรรม (บ้านกู่)
 วัดน้ำบ่าวนาราม
 วัดศิริมงคล (บ้านโนนนางาม)
 วัดชัยศิริสังฆาราม (บ้านกระเบื้อง)
 วัดศิริมงคลชัย (บ้านโคกสะอาด)

 ความปลอดภัย
 ป้อมยามตำรวจ 1 แห่ง
# สุดท้ายและตลอดไป
สุดท้ายและตลอดไป  เป็นภาพยนตร์ญี่ปุ่นใน ค.ศ. 2022 กำกับโดย มิจิฮิโตะ ฟูจิอิ โดยได้รับเค้าโครงจากมังงะในชื่อภาษาญี่ปุ่นเดียวกัน ออกฉายในประเทศญี่ปุ่นในวันที่ 4 มีนาคม ค.ศ. 2022 นำแสดงโดย นานะ โคมัตสึ และ เค็นตาโร ซากางูจิ ภาพยนตร์ได้รับการฉายในประเทศไทยและประเทศไต้หวันในวันที่ 2 มิถุนายน และ 10 มิถุนายน ค.ศ. 2022 ตามลำดับ

ฟูจิอิ เคยเป็นผู้กำกับภาพยนตร์ใน ค.ศ. 2019 เดอะเจอร์นัลลิสต์ ซึ่งได้รับรางวัลเจแปนอะแคเดมีฟิล์ม สาขาภาพยนตร์แห่งปี

 เรื่องย่อ 
มัตสึริได้รับการวินิจฉัยโรคร้ายซึ่งผู้ป่วยส่วนใหญ่มักเสียชีวิตภายใน 10 ปี ระหว่างนี้เธอพบกับคาซูโตะที่งานรวมรุ่นโรงเรียน ทั้งสองพูดคุยกันเรื่องอนาคตต่อจากนี้ของพวกเขา มัตสึริและคาซุตัดสินใจคบหากัน ขณะที่อาการป่วยรักษาไม่หายของมัตสึริเริ่มทวีความรุนแรงขึ้น

 นักแสดง 
 ตัวละครหลัก 
 นานะ โคมัตสึ แสดงเป็น มัตสึริ ทากาบายาชิ
 เค็นตาโร ซากางูจิ แสดงเป็น คาซูโตะ มานาเบะ
 ยูกิ ยามาดะ แสดงเป็น ทาเกรุ โทมิตะ
 นาโอะ แสดงเป็น ซานาเอะ ฟูจิซากิ
 ซาโตรุ อิงูจิ แสดงเป็น อากิระ มิอูระ
 ฮารุ คูโรกิ แสดงเป็น คิเกียว ทากาบายาชิ
 เท็ตสึชิ ทานากะ แสดงเป็น ฮิราตะ
 ลิลลี่ ฟรังกี แสดงเป็น เก็น คาจิวาระ
 ฮิเดโกะ ฮาระ แสดงเป็น ยูริโกะ ทากาบายาชิ
 ยูตากะ มัตสึชิเงะ แสดงเป็น อากิฮิซะ ทากาบายาชิ

 การผลิต 
ฟูจิอิ ที่เคยเป็นผู้กำกับภาพยนตร์ใน ค.ศ. 2019 เดอะเจอร์นัลลิสต์ ซึ่งได้รับรางวัลเจแปนอะแคเดมีฟิล์ม สาขาภาพยนตร์แห่งปี กล่าวหลังจากอ่านมังงะต้นฉบับครั้งแรกว่าเขาประทับใจในงานเขียนของโคซากะเป็นอย่างมาก และตั้งใจแน่วแน่ในการผลิตภาคคนแสดงของมังงะ

การถ่ายทำเกิดขึ้นตลอดทั้งปีตามสี่ฤดูกาลในภาพยนตร์ ไดซูเกะ เซกิงูจิ ผู้อำนวยการผลิตเปิดเผยว่าดอกใบไม้ผลิ, หิมะ และทะเลในฤดูร้อนนั้นเป็นการถ่ายทำจริงโดยไม่ใช้เทคนิคพิเศษทางภาพ (visual effects) เพื่อให้ความรู้สึกของนักแสดงสื่อถึงผู้ชมได้อย่างแท้จริง ณ ช่วงเวลานั้น ๆ แม้เป็นเช่นนั้น เงินทุนในการผลิตภาพยนตร์ยังคงไว้ที่เท่าเดิมไม่เปลี่ยนแปลง ฟูจิอิกล่าวเสริม
# จุดผ่านแดนถาวรบ้านเขาดิน
จุดผ่านแดนถาวรบ้านเขาดิน เป็นจุดผ่านแดนถาวรระหว่างประเทศไทยกับประเทศกัมพูชาภายในจังหวัดสระแก้ว ตั้งอยู่ในพื้นที่บ้านเขาดิน ตำบลคลองหาด อำเภอคลองหาด จังหวัดสระแก้ว โดยมีคลองน้ำใสเป็นเส้นแบ่งเขตแดนตามธรรมชาติ ตั้งอยู่ตรงข้ามบ้านพนมได อำเภอสำเภาลูน จังหวัดพระตะบอง ประเทศกัมพูชา

 ประวัติ 
จุดผ่านแดนถาวรบ้านเขาดิน มีจุดเริ่มต้นมาจากการเปิดจุดผ่อนปรนการค้าในปี พ.ศ. 2540 โดยมีแนวคิดในการยกระดับขึ้นเป็นจุดผ่านแดนถาวรโดยสภาความมั่นคงแห่งชาติ ได้เห็นชอบตามมติของที่ประชุมคณะกรรมาธิการเขตแดนร่วมไทย-กัมพูชาในปี พ.ศ. 2558

ต่อมาได้มีการประกาศกระทรวงมหาดไทย ลงวันที่ 22 กุมภาพันธ์ พ.ศ. 2561 ยกจุดผ่อนปรนการค้าบ้านเขาดินขึ้นเป็นจุดผ่านแดนถาวรบ้านเขาดิน ลงนามโดยนายกรัฐมนตรี และรัฐมนตรีว่าการกระทรวงมหาดไทย โดยทำพิธีเปิดอย่างเป็นทางการเมื่อวันที่ 30 มีนาคม พ.ศ. 2561 โดยผู้ว่าราชการจังหวัดสระแก้ว และผู้ว่าราชการจังหวัดพระตะบองทำพิธีเปิด และทดสอบระบบการผ่านแดนร่วมกัน

 การผ่านแดน 
จุดผ่านแดนถาวรบ้านเขาดิน เปิดทำการตั้งแต่เวลา 06.00–22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)

 กิจกรรม 
จุดผ่านแดนถาวรบ้านเขาดินมีตลาดการค้าชายแดนชื่อว่า ตลาดศรีเพ็ญ มีสินค้าหลักในการซื้อขายแลกเปลี่ยนคือผักผลไม้ ทั้งปลีกและส่ง และอาหารสดอื่น ๆ นอกจากนี้ยังมีการขนส่งสินค้าสำหรับอุปโภคบริโภคสำเร็จรูปซื้อขายแลกเปลี่ยนกันผ่านรถบรรทุกสินค้า รวมไปถึงผลผลิตทางการเกษตรและปศุสัตว์

นอกจากนี้จุดผ่านแดนถาวรบ้านเขาดิน ยังเป็นเส้นทางในการแบ่งเบาความหนาแน่นของการเข้าออกประเทศผ่านจุดผ่านแดนถาวรบ้านคลองลึก มีระยะทางห่างจากเมืองพระตะบองประมาณ 128 กิโลเมตร และเป็นเส้นทางโดยตรงไปสู่กรุงพนมเปญที่ระยะใกล้กว่าจุดผ่านแดนถาวรบ้านคลองลึก

 ด่านศุลกากร 
ด่านพรมแดนบ้านเขาดินราชกิจจานุเบกษา. ประกาศกรมศุลกากร ที่ 31/2563 เรื่อง แก้ไขเพิ่มเติมประกาศกรมศุลกากร ที่ 21/2561. เล่ม 137 ตอนพิเศษ 100 ง, วันที่ 29 เมษายน 2563. หน้า 27-28 ตั้งอยู่หมู่ที่ 8 ตำบลคลองหาด อำเภอคลองหาด จังหวัดสระแก้ว อยู่ภายในความดูแลของด่านศุลกากรอรัญประเทศ

 ด่านตรวจคนเข้าเมือง 
ตรวจคนเข้าเมืองจังหวัดสระแก้วเป็นผู้ดูแลรับผิดชอบจุดผ่านแดนถาวรบ้านเขาดิน

 การเดินทาง 
จุดผ่านแดนถาวรบ้านเขาดิน สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา

 เส้นทาง 
จากจังหวัดสระแก้ว เดินทางตามทางหลวงแผ่นดินหมายเลข 317 ลงมาทางทิศใต้มุ่งหน้าจังหวัดจันทบุรี ผ่านตัวอำเภอวังน้ำเย็น ถึงวงเวียนแยกวังน้ำฝน เลี้ยวซ้ายที่ทางหลวงแผ่นดินหมายเลข 3076 จากนั้นไปตามเส้นทาง ผ่านอำเภอคลองหาด และเลี้ยวขวาที่ทางหลวงชนบทหมายเลข สก.4058 ผ่านบ้านเขาดิน และเลี้ยวซ้ายไปตามเส้นทางจนสุดเส้นทางที่จุดผ่านแดนถาวรบ้านเขาดิน

 ขนส่งสาธารณะ 

 รถโดยสารประจำทาง 
รถโดยสารประจำทางที่เดินทางไปยังจุดผ่านแดนถาวรบ้านเขาดิน ประกอบไปด้วย

 สายที่ 386 ฉะเชิงเทรา–จันทบุรี ช่วงแยกฉะเชิงเทรา–ด่านถาวรบ้านเขาดินราชกิจจานุเบกษา. ประกาศคณะกรรมการควบคุมการขนส่งทางบกกลาง ฉบับที่ 2198 (พ.ศ. 2564) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 3 สายที่ 386 ฉะเชิงเทรา - แหลมงอบ เป็น ฉะเชิงเทรา - จันทบุรี และให้มีรายละเอียดเส้นทางแยกช่วงฉะเชิงเทรา - ด่านถาวรบ้านเขาดิน . เล่ม 139 ตอนที่ 4 ง, วันที่ 13 มกราคม 2565. หน้า 84-85
# ชีตา
ชีตา (, บูเรียต: Шэтэ (Shete), มองโกเลีย: Чит (Chit)) เป็นเมืองและศูนย์กลางการปกครองของดินแดนซาไบคัลสกี ประเทศรัสเซีย ตั้งอยู่บนเส้นทางรถไฟสายทรานส์-ไซบีเรีย ทางตะวันออกของอีร์คุตสค์ประมาณ 900 กิโลเมตร (560 ไมล์) 

 ภูมิศาสตร์ 
ชีตาตั้งอยู่ที่จุดบรรจบกันของแม่น้ำชีตาและแม่น้ำอินโกดา ซึ่งอยู่ระหว่างเทือกเขายาโบลนอยทางทิศตะวันตกและเชอร์สกีเรนจ์ไปทางทิศตะวันออก มีทะเลสาบกีนอนตั้งอยู่ทางทิศตะวันตกภายในเขตเมืองและระบบทะเลสาบอีวาน-อารัคลีย์ เป็นกลุ่มของทะเลสาบที่ตั้งอยู่ประมาณ  50 กิดลเมตร (31 ไมล์) ทางตะวันตกของชิตาGoogle Earth
# ฮาบารอฟสค์
ฮาบารอฟสค์  เป็นเมืองที่ใหญ่ที่สุดและเป็นศูนย์กลางการปกครองของดินแดนฮาบารอฟสค์ ประเทศรัสเซียLaw #109 ตั้งอยู่ห่างจากชายแดนจีน-รัสเซีย 30 กิโลเมตร (19 ไมล์) ที่จุดบรรจบกันของแม่น้ำอามูร์และอุสซูรี ประมาณ 800 กิโลเมตร (500 ไมล์) ทางเหนือของวลาดีวอสตอค นอกจากนี้ยังเป็นเมืองทางตะวันออกที่ไกลที่สุดที่มีประชากรมากกว่าครึ่งล้านคนในรัสเซีย เมืองนี้เป็นศูนย์กลางการบริหารของเขตสหพันธ์ตะวันออกไกลของรัสเซียตั้งแต่ ค.ศ. 2002 จนถึงเดือนธันวาคม ค.ศ. 2018 เมื่อวลาดีวอสตอคเข้ารับตำแหน่งแทน เป็นเมืองที่ใหญ่ที่สุดในรัสเซียตะวันออกไกล โดยแซงหน้าวลาดิวอสตอคใน ค.ศ. 2015 จากสำมะโนปี 2010 มีประชากร 577,441 คน เดิมชื่อ Khabarovka (จนถึง พ.ศ. 2436) ตามปกติของภายในของรัสเซียตะวันออกไกล ฮาบารอฟสค์มีสภาพอากาศที่รุนแรงและมีฤดูกาลที่แปรปรวนอย่างมาก ส่งผลให้ฤดูหนาวมีอากาศหนาวเย็นและค่อนข้างร้อนและชื้นในฤดูร้อน

 ข้อมูลประชากร
องค์ประกอบทางชาติพันธุ์ (2010):
 ชาวรัสเซีย – 92.6%
 ยูเครน – 1.8%
 เกาหลี – 1.1%
 ชาวจีน – 0.6%
 ตาตาร์ – 0.5%
 อุซเบก – 0.5%
 อื่นๆ – 2.9%
# ตำบลโนนทองหลาง
โนนทองหลาง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนทองหลาง ตั้งอยู่ห่างจากอำเภอบัวใหญ่ประมาณ 12 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลหนองบัวสะอาด และตำบลหนองแจ้งใหญ่ (อำเภอบัวใหญ่)
 ทิศใต้ ติดต่อกับ อำเภอคง
 ทิศตะวันออก ติดต่อกับ ตำบลเสมาใหญ่ (อำเภอบัวใหญ่)
 ทิศตะวันตก ติดต่อกับ ตำบลหนองมะนาว (อำเภอคง)

 การปกครอง 
ตำบลโนนทองหลาง แบ่งการปกครองออกเป็น 15 หมู่บ้าน คือ

 หมู่ที่ 1 โนนทองหลาง
 หมู่ที่ 2 ตลาดโนนทองหลาง
 หมู่ที่ 3 บัวน้อย
 หมู่ที่ 4 หนองนาโคก
 หมู่ที่ 5 หนองไผ่ล้อม
 หมู่ที่ 6 ไร่
 หมู่ที่ 7 หนองแวง
 หมู่ที่ 8 ดอนหัน
 หมู่ที่ 9 โนนกระพี้
 หมู่ที่ 10 ดอนชุมช้าง
 หมู่ที่ 11 ศรีพัฒนา
 หมู่ที่ 12 ป่าตอง
 หมู่ที่ 13 โคกสะอาด
 หมู่ที่ 14 ดอนโก่ย
 หมู่ที่ 15 ชัยเจริญ

 สถานที่สำคัญ 
 การศึกษา 
 ศูนย์พัฒนาเด็กเล็ก 7 แห่ง
 โรงเรียน
 โรงเรียนบ้านโคกสะอาดสามัคคี
 โรงเรียนบ้านโนนกระพี้วิทยา
 โรงเรียนบ้านโนนทองหลาง (ตุ๊ประสิทธิ์ประชาสรรค์)
 โรงเรียนบ้านหนองนาโคกไผ่ล้อมสามัคคี
 โรงเรียนบ้านหันดอนดู่ (วิจิตรอุปถัมภ์)
 โรงเรียนวัดบ้านดอนชุมช้าง
 โรงเรียนวัดบ้านไร่
 โรงเรียนวัดบ้านหนองแวง

 การสาธารณสุข
 โรงพยาบาลส่งเสริมสุขภาพตำบล 2 แห่ง

 การศาสนา
 วัด/สำนักสงฆ์
 วัดคึมมะอุ 
 วัดดอนหัน 
 วัดโนนกระพี้ 
 วัดบ้านไร่ 
 วัดศรีบุญเรือง 
 วัดสุวรรณาราม 
 วัดหนองไข่ผำ 
 วัดหนองแวง
# ตำบลด่านช้าง (อำเภอบัวใหญ่)
ด่านช้าง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลด่านช้าง ตั้งอยู่ห่างจากอำเภอบัวใหญ่ประมาณ 5 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลขุนทอง (อำเภอบัวใหญ่) และตำบลโนนจาน (อำเภอบัวลาย)
 ทิศใต้ ติดต่อกับ ตำบลห้วยยาง (อำเภอบัวใหญ่) ตำบลหนองแจ้งใหญ่ และตำบลบัวใหญ่ (อำเภอบัวใหญ่) (อำเภอบัวใหญ่)
 ทิศตะวันออก ติดต่อกับ ตำบลบัวลาย  (อำเภอบัวลาย) และตำบลบัวใหญ่ (อำเภอบัวใหญ่)
 ทิศตะวันตก ติดต่อกับ ตำบลขุนทอง และตำบลห้วยยาง (อำเภอบัวใหญ่)

 การปกครอง 
ตำบลด่านช้าง แบ่งการปกครองออกเป็น 11 หมู่บ้าน คือ

 หมู่ที่ 1 ดอนหัน
 หมู่ที่ 2 ตะคร้อ
 หมู่ที่ 3 โนนทอง
 หมู่ที่ 4 สระไผ่
 หมู่ที่ 5 นานิคม
 หมู่ที่ 6 ตะคร้อเก่า
 หมู่ที่ 7 หนองแวง
 หมู่ที่ 8 โนนเพ็ด
 หมู่ที่ 9 หนองเม็ก
 หมู่ที่ 10 โคกสะอาด
 หมู่ที่ 11 รกฟ้า

 สถานที่สำคัญ 
 การศึกษา 
 ศูนย์พัฒนาเด็กเล็ก  3 แห่ง
 โรงเรียน
 โรงเรียนบ้านขามหนองแวง
 โรงเรียนบ้านโคกสะอาด (ประชาราษฎร์รังสรรค์)
 โรงเรียนบ้านดอนหันโนนเพ็ด
 โรงเรียนบ้านตะคร้อโนนทอง
 โรงเรียนบ้านหนองเม็ก (สถาพรประชานุเคราะห์)

 การสาธารณสุข
 โรงพยาบาลส่งเสริมสุขภาพตำบล 1 แห่ง

 การศาสนา
 วัด/สำนักสงฆ์
 วัดบ้านดอนหัน
 วัดราษฎร์ประดิษฐ์
 วัดสระไผ่
 วัดหนองรกฟ้า
 วัดหนองแวง
# ตำบลหนองแจ้งใหญ่
หนองแจ้งใหญ่ เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองแจ้งใหญ่ ตั้งอยู่ห่างจากอำเภอบัวใหญ่ประมาณ 3.5 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลห้วยยาง (อำเภอบัวใหญ่)
 ทิศใต้ ติดต่อกับ ตำบลโนนทองหลาง (อำเภอบัวใหญ่)
 ทิศตะวันออก ติดต่อกับ ตำบลบัวใหญ่ (อำเภอบัวใหญ่)
 ทิศตะวันตก ติดต่อกับ ตำบลหนองบัวสะอาด และโนนทองหลาง (อำเภอบัวใหญ่)

 การปกครอง 
ตำบลหนองแจ้งใหญ่ แบ่งการปกครองออกเป็น 10 หมู่บ้าน คือ

 หมู่ที่ 1 หนองแจ้งใหญ่
 หมู่ที่ 2 หญ้าคา
 หมู่ที่ 3 บุเสมา
 หมู่ที่ 4 แจ้งเจริญ
 หมู่ที่ 5 เสมาทอง
 หมู่ที่ 6 ตลุกยาง
 หมู่ที่ 7 อีโค
 หมู่ที่ 8 โนนมะเฟือง
 หมู่ที่ 9 ดอนเค็ง
 หมู่ที่ 10 หนองไข่ผำ

 สถานที่สำคัญ 
 การศึกษา 
 ศูนย์พัฒนาเด็กเล็ก 2 แห่ง
 ศูนย์พัฒนาเด็กเล็ก บ้านบุ-เสมาทอง
 ศูนย์พัฒนาเด็กเล็ก บ้านอีโค

 โรงเรียน
 โรงเรียนบ้านโนนมะเฟือง
 โรงเรียนบ้านบุเสมาทอง
 โรงเรียนบ้านหญ้าคาดอนเค็ง
 โรงเรียนบ้านหนองแจ้งใหญ่
 โรงเรียนวัดบ้านหนองไข่ผำ

 สถาบันอาชีวศึกษา
 วิทยาลัยเทคนิคบัวใหญ่

 การสาธารณสุข
 โรงพยาบาลส่งเสริมสุขภาพตำบล โคกสี
 โรงพยาบาลส่งเสริมสุขภาพตำบล ดอนคนทา

 การศาสนา
 วัด/สำนักสงฆ์
 วัดศรีวนาราม
 วัดไทรงามศิริมงคล
 วัดสว่างมหาโพธิ์
 วัดช่างโคโนนสมบูรณ์
 วัดไตรมิตร
 วัดป่าโนนมะเฟือง
 วัดป่าสามัคคีธรรม
 วัดบ้านหนองไข่ผำ